La plej populara videoblogisto en Esperantujo, Richard Delamore (Evildea), ĉesas fari filmetojn pro tempomanko. Tion li klarigas en mesaĝo al siaj subtenantoj en la monkolekta retejo Patreon.
#000000
Richard Delamore en unu el siaj popularaj filmetoj en Youtube.
#000001
Richard Delamore loĝas en Aŭstralio kaj komencis regule publikigi esperantlingvajn filmetojn en Youtube antaŭ du jaroj. Entute li produktis pli ol 500 filmojn en aŭ pri Esperanto, kaj rapide iĝis la plej populara videoblogisto en Esperantujo.
#000002
En sia artikolo Kion faru kaj ne faru por esti populara jutubisto Robert Nielsen jene klarigis la sukceson de Evildea:
#000003
Estas multaj kialoj, unue li parolas klare kaj bone, pro lia sperto de aktorado, li estas komforta antaŭ la filmilo. Li ofte faras interesajn aferojn kaj iras al interesaj lokoj (ekzemple la muzeo). Li estas amuza kaj ŝercas multe. Oni povas vidi ke li forte laboras por ĉiu filmeto, li ne montras ĉion, kio okazas dum la tago, nur la plej interesan kaj amuzan.
#000004
La Youtube-kanalo de Evildea nun havas preskaŭ 7.000 abonantojn, kaj iuj el la filmoj estas spektitaj dekmilojn da fojoj. Sume la filmoj estas spektitaj proksimume 740.000-foje, kio estas furorega cifero en Esperantujo.
#000005
Richard Delamore tamen krom la videoblogado okupiĝas ankaŭ pri multaj aliaj aferoj en kaj ekster Esperantujo. El la Esperanto-rilataj aferoj plej multe da tempo nun postulas la laboro pri la firmao Amikumu, kies direktoro kaj akciulo li estas.
#000006
Mi devas elekti inter Evildea (maniero ridigi homojn) kaj Amikumu (io, kio povas malkaŝi Esperanton al la mondo kaj krei laborŝanĝojn por esperantistoj ĉie). Amikumu nuntempe ne enspezas monon do mi ankoraŭ ne ricevas unu cendon de la projekto.
#000008
Aldone li devas nun okupiĝi pri trovado de nova laboro ekster Esperantujo, ĉar lia kontrakto finiĝis, li klarigas. Responde al demando de Libera Folio li rakontas, ke li laboras kiel manaĝero.
#000009
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000011
UEA promesas novan retejon ene de kelkaj monatoj
#000012
Mi tute komprenas la kialoj de Evildea, tamen malĝojas. Li estas giganto en Esperantujo. Sed mi kredas, ke li revenos
#000014
almenau li produktu po unu filmon monate- au plej bone li instruu sian amikon!
#000015
Kia korrompita anonco, mi tre ŝatas lian talenton kaj ankaŭ liajn filmetojn. Mi esperas ke li revenos baldaŭ ĉar li ne nur ridigas homojn sed ankaŭ helpas homojn por lerni esperanton. Lian decidon mi respektas, do mi deziras al li bonan ŝancon kaj grandan sukceson je iu ajn projektoj.
#000017
Mi admiras lian laboron por esperantaj filmetoj, kaj mi komprenas lian provizoran ĉesadon de fimeta laboro. Sed mi bedaŭras lian turniĝon al Amikumu. Ĉar laŭ mi, Amikumu estas plano kun bona intenco, sed sekvita de ne luma perspektivo.
#000020
Fakte mi verkis artikolon pri Esperantaj programoj antaŭ 15 jaroj ( La fakto pruvis mian vidpunkton. Bedaŭrinde la artikolo estas en la ĉina lingvo. Mi verkos artikolon en Esperanto pri tiu temo.
#000022
Surbaze de Tvitera enketo kun nur 10 partoprenantoj (mi enplektis konfidnivelon de 95%) mi taksas, ke la probabloj
a) renkontighi pere de Amikumu kun alia lingvolernanto estas 22% kaj
b) sperti nek firmighon nek pligrandighon de lingvoposedo per Amikumu-renkontigho(j) estas 61%;
 . Mi koncedas, ke pro la malgranda nombro de partoprenantoj tiu enketo ne estas asert-forta kaj eble ankau ne reprezenta, sed certe evidentighas tendencoj.
#000024
De kelkaj tagoj estas nova funkcio en ghis nun nur la Androida versio de Amikumu: la “Fluo”. Tio estas kronologia listo de afishoj de Amikumu-uzantoj, kvazau la “timeline” de Tvitero; pli:
Shajnas al mi, ke oni provas tviterecigi Amikumu, kaj min interesas, por kio oni bezonas ion tian. Chiuokaze ghi jam estas iom vigliginta la aktivadon en Amikumu.
#000025
Chu eble Evildea legis mian peton?— Char jhus li produktis novan filmeton en Jutubo !
#000026